Valter brani Sarajevo

Valter brani Sarajevo jugoslavenski je partizanski i ratni špijunski triler Hajrudina Krvavca zasnovan na istinitim događajima.

U centru zbivanja je Vladimir Perić Valter, zapovjednik sarajevskih ilegalaca i jedan od najboljih obavještajaca bivše Jugoslavije.

 Radnja 
Radnja počinje u Njemačkoj 1944. godine. U podzemnom bunkeru održava se važan sastanak vojnog vrha na kojemu se objavljuje početak operacije Laufer, čiji je cilj dovesti gorivo njemačkim oklopnim vozilima na Balkanu radi početka povlačenja. Prvi je korak dovesti gorivo u Višegrad iz skladišta u Sarajevu. Ali, prvo treba onesposobiti Valtera, tajanstvenog vođu sarajevskih ilegalaca, čije ime i opis znaju samo oni koji će radije poginuti nego ga izdati.

 Restauracija i digitalizacija 
Filmski centar Sarajevo uradio je restauraciju i digitalizaciju filma 2013. godine.

 Zaplet 

Krajem 1944. godine, kako se Drugi svjetskoi rat približavao kraju, vrhovna komanda Wehrmachta odlučuje povući Armijsku grupu E, generala Alexandera Löhra, sa Balkana nazad u Njemačku. Plan je da opskrbljuju tenkovske kolone gorivom iz skladišta u Sarajevu. Vođa jugoslavenskih partizana u gradu, misteriozni čovjek poznat kao Walter, predstavlja ozbiljnu opasnost za uspjeh operacije, a Nijemci šalju Standartenführera von Dietricha iz SD-a da se obračuna s njim. Obzirom da nitko u gradu izgleda ne zna kako Walter izgleda, Dietrich uspijeva da infiltrira operativca u pokret otpora pod maskom samog Waltera. Partizani su uhvaćeni u smrtonosnu igru izdaje, prevare i obmane dok pokušavaju pokvariti planove Nijemaca.

 Kraj 
Kraj filma donosi legendarnu scenu. Von Dietrich, šeta sa kolegom oficirom, na brdu iznad Sarajeva i govori kako je konačno shvatio zašto nikada nije uspio pobijediti svog neprijatelja Waltera. I tako, stojeći na brdu, pokazuje na Sarajevo ispod i na njemačkom kaže: Sehen Sie diese Stadt? Das isrr Walter! ("Vidite li ovaj grad? To je Walter!"). Ovo je trebalo poslati poruku jedinstva u skladu sa zvaničnom politikom multietničke države Jugoslavije.

 Reference 

 Vanjski linkovi 


Kategorija:Filmovi iz 1972.
Kategorija:Bosanskohercegovački filmovi
Kategorija:Jugoslavenski filmovi
Kategorija:Jugoslavenski ratni filmovi
Kategorija:Filmovi na srpskohrvatskom jeziku
Kategorija:Filmovi na njemačkom jeziku
Kategorija:Filmovi s radnjom u 1940-ima
Kategorija:Filmovi o Drugom svjetskom ratu
Kategorija:Partizanski filmovi
Kategorija:Filmovi s radnjom u Sarajevu
Kategorija:Filmovi s radnjom u Bosni i Hercegovini
Kategorija:Filmovi s radnjom u Jugoslaviji
Kategorija:Filmovi u režiji Hajrudina Krvavca